6. ΠΡΟΕΔΡΙΚΟΝ ΔΙΑΤΑΓΜΑ της 2/9 Αυγ. 1927 Περί των στοιχείων άτινα δέον να περιέχη το βιβλίον ενυποθήκων δανείων κλπ. των Κτηματικών Τραπεζών. Εκδίδεται κατά το άρθρ. 14 του είτα κωδικοποιηθέντος ν. 3221 (ανωτ. αρ. 5). Άρθρον μόνον.-Το υπό του άρθρ. 14 του ν. 3221 (ανωτ. αρ. 5) περί Κτηματικών Τραπεζών προβλεπόμενον βιβλίον, εν ω καταχωρίζονται αι απαρτίζουσαι το κάλυμμα των κτηματικών ομολογιών, κατά το άρθρον 3 παρ. 1 εδ. α΄, β΄, γ΄, του αυτού νόμου απαιτήσεις, η αξία των εξ αναγκαστικής εκποιήσεως κατά το άρθρ. 12 παραγρ. 2 ακινήτων και αι κατά το άρθρ. 13 αυτού προσωριναί τοποθετήσεις, δέον να περιλαμβάνη τουλάχιστον τας ακολούθους κατά στήλας διακρίσεις: 1)τον αύξοντα αριθμόν εκάστης τοποθετήσεως 2)την χρονολογίαν της τοποθετήσεως 3)την σελίδα του οικείου βοηθητικού βιβλίου 4)το ονοματεπώνυμον του καθ’ ου η απαίτησις, το κατακυρωθέν τη Τραπέζη κτήμα ή την προσωρινήν τοποθέτησιν 5)το είδος του δανείου 6)την λήξιν του δανείου 7)τον αριθμόν του συμβολαίου και το ονοματεπώνυμον του συμβολαιογράφου 8)το κατά την εκτίμησιν είδος του ενυποθήκου ακινήτου 9)την κατά την εκτίμησιν αγοραίαν αξίαν του ενυποθήκου ακινήτου 10)το κατά την εκτίμησην ετήσιον καθαρόν εισόδημα αυτού 11)το ποσόν της απαιτήσεως ή του κτήματος ή της προσωρινής τοποθετήσεως 12)το επιτόκιον 13)τον ετήσιον τόκον ή πρόσοδον 14)παρατηρήσεις. 